KAUNO MIESTO SAVIVALDYBĖ

KAUNO „SAULĖS“ GIMNAZIJA

1 klasės mokinės

**Ugnė Tamošaitytė, Neringa Samuolytė**

**KAUNO „SAULĖS“ GIMNAZIJOS MOKINIŲ PRAVARDŽIŲ ŽODYNAS**

**Konsultavo: ME Auksuolė Marčiulionienė**

**2024**

**Turinys**

[Įvadas 3](#_Toc159892135)

[1. Pravardės sąvoka 3](#_Toc159892136)

[2. Pravardžių vartojimo priežastys 3](#_Toc159892137)

[2.1 Onomastinė priežastis 3](#_Toc159892138)

[2.2 Psichologinė priežastis 4](#_Toc159892139)

[3. Kauno „Saulės“ gimnazijos mokinių pravardžių davimo motyvai 2024 metais 4](#_Toc159892140)

[4. Kauno „Saulės“ gimnazijos mokinių pravardžių 2014 - 2024 davimo motyvų palyginimas 6](#_Toc159892141)

[5. Kauno „Saulės“ gimnazijos mokinių pravardžių tyrimas kalbiniu aspektu 2024 metais 6](#_Toc159892142)

[6. Pravardžių pateikimas 7](#_Toc159892143)

[7. Literatūra 7](#_Toc159892144)

[8. Žodynas 8](#_Toc159892145)

# Įvadas

Šiame žodyne mes pateikėme 519 Kauno ,,Saulės” gimnazijos mokinių pravardžių, aptarėme jų vartojimo kilmę ir priežastis, palyginome su Kauno „Saulės“ gimnazijos mokinių tyrimais, atliktais 2014 metais. Pravardės buvo renkamos anketų būdu 2024 m. sausio ir vasario mėnesį, apklaustos 35 gimnazijos bendruomenės. Anketose buvo prašoma nurodyti, kokias pravardes turi moksleiviai arba jų klasės draugai, taip pat buvo domimasi, kokios yra pravardžių atsiradimo istorijos. Į žodyną taip pat įtrauktos Kauno „Saulės“ gimnazijos mokinių Rusnės Midvikytės ir Evelinos Naruševičiūtės 2014 m. surinktos mokinių pravardės.

Nagrinėdamos pravardes pirmiausia tyrėme jų kilmę, skirstėme pagal atsiradimo istorijas ir priežastis, kodėl pravardės pritiko jos savininkui. Vėliau mes aiškinomės, ką duotos pravardės reiškia. Dažniausiai jos kyla iš vardų, jų trumpinių, vardažodžių iškraipymų. Taip pat neretai buvo atsižvelgiama į žmogaus fizines savybes arba asmenybės bruožus.

Išanalizavusios pravardes, priėjome prie bene įdomiausios darbo dalies - pravardžių atsiradimų ir motyvų istorijų. Atsiradimo istorijos neretai mus privertė susimąstyti, kokie originalūs yra „Saulės” gimnazijos mokiniai. Deja, radome pravardžių, kurios gali įžeisti. Džiaugiamės, kad nuo 2014 metų tokių pravardžių ženkliai sumažėjo, bet vis tiek liūdna, jog šitaip vieni pašiepia kitus.

# 1. Pravardės sąvoka

Pagal „Visuotinę lietuvių enciklopediją”, pravardė - tai neoficialus asmenvardis, kuris įvardija arba apibūdina žmogų pagal tam tikras jo ypatybes, dažniausiai jos yra vartojamos draugų būryje arba šeimoje.

Pasak Vytauto Didžiojo Universiteto profesoriaus A. Butkaus, pravardės yra suteikiamos, kai jau būna išryškėjusios tam tikros žmogaus savybės ir bruožai, tai dažniausiai nutinka paauglystėje, tačiau gana dažnai yra tiesiog iškraipomas asmens vardas. Pravardės suteikia žmonėms individualumą ir išskirtinumą, kuris padeda aplinkiniams geriau pažinti žmogų.

# 2. Pravardžių vartojimo priežastys

Pravardžių atsiradimo ir vartojimo priežastys yra dvi : onomastinė ir psichologinė.

## 2.1 Onomastinė priežastis

Onomastika - kalbotyros šaka, mokslas apie onimus, arba tikrinius vardus. Kiekvienas onimas visų pirma yra žodis, kurio raidą ir funkcijas lemia kalbos dėsniai. Tai yra bendrinių ir tikrinių žodžių sąveika. Vardus gauna tikrovės objektai, jau turintys bendrinį pavadinimą. Taigi tikrinis žodis yra antrinis pavadinimas, o jo funkcija – papildyti ar patikslinti bendrinį žodį. Tikrinis žodis virsta bendriniu tada, kai išblanksta juo pavadinamo objekto konkretumas, kai prasiplečia jo vartojimo sfera ir suabstraktėja jo semantinis turinys.

 Pasak Vytauto Didžiojo Universiteto profesoriaus A. Butkaus, uždaruose kolektyvuose, pvz., kaimuose, dažni atvejai, kai sutampa ne tik pavardė, bet ir vardas. Tokiais atvejais individualizuoti gali tik papildomas asmens nusakymas - pravardė. Būdama parankesnė už vardą bei pavardę, pravardė dažnai juos pakeičia ar visai išstumia. Pagrindinė priežastis, kodėl žmonės dažniausiai jas sugalvodavo, – noras įvardyti konkretų žmogų.

„Žmonės pravardžiuodavo, pravardžiuoja ir pravardžiuos. Tai nėra lietuvių išradimas. Kiekviena tauta turi tam tikrą vardyno sluoksnį, vadinamąsias pravardes, nes yra toks poreikis. Vardai ir pavardės neapibūdina žmogaus. Nepasakytumėte, kuo skiriasi vienas Jonas Petraitis ir kitas, nors jie skiriasi. Vardai ir pavardės duodami žmogui gimus, nežinant, koks jis užaugs“,- teigia A Butkus.

## 2.2 Psichologinė priežastis

Skirtingai nuo onomastinės, ši priežastis subjektyvi, kai pravardė duodama dėl reto išskirtinio asmens bruožo, nukrypusio nuo standarto. Deja, daugumos šių pravardžių tikslas yra pašiepti ir įžeisti. Toks pats daugumos bruožas, tarkime, vidutinis ūgis ar kūno sudėjimas, laikomas norma pagal kolektyvo standartus, o kiekvienas nukrypimas nuo jo laikomas trūkumu, į jį žiūrima neigiamai, priešiškai, todėl kandžios pravardės - tai kolektyvinės pastangos išlaikyti bendruomenės identitetą ir jos standartų tęstinumą. Nors dažniausiai jos yra skirtos pašiepti žmogų, galime rasti ir pašiepiančių pravardžių, kurios yra naudojamos įvairiuose kūriniuose, pavyzdžiui, Vinco Krėvės apsakyme „Skerdžius”, kur kaimo skerdžių aplinkiniai gyventojai vadina Lapinu. Šis žodis asocijuojasi su gudrumu, o skerdžiaus tokio ir būta.

# 3. Kauno „Saulės“ gimnazijos mokinių pravardžių davimo motyvai 2024 metais

Pravardė įvardija arba apibūdina žmogų pagal tam tikras jo ypatybes. Žemiau išvardintos Kauno „Saulės“ gimnazijoje labiausiai paplitusios mokinių pravardžių grupės pagal 2024 metų tyrimo duomenis (Diagrama Nr.1).

1. Vardų trumpiniai/iškraipymai - 26,97%. Pravardės duotos, pakeičiant, sutrumpinant, pailginant ar kitaip iškraipant asmens vardą. Pvz., Markyzas, Iza.
2. Fizinės ypatybės - 20,22%. Pravardės duotos dėl asmens fizinių ypatybių: išvaizdos, judesių, eisenos, fizinio pajėgumo, fizinių individualumų, sveikatos. Pvz., Ilgas, Spurgiukas.
3. Žymūs žmonės, animacinių filmų, kompiuterinių žaidimų herojai - 14,61%. Pravardės duodamos pagal asmens panašumą, pomėgius ar veiklą, panašią į įžymaus žmogaus ar herojaus savybes. Pvz., Benas Tenas, Dj Nevykėlė.
4. Pavardžių trumpiniai/iškraipymai - 11,24%. Pravardės pakeičiant, iškraipant asmens pavardę. Pvz., Musė, Kalėdisas, Pauža.
5. Nemalonūs įpročiai – 6,74%. Pravardės duodamos nusakyti žmogaus nemalonius, neigiamus įpročius ar pomėgius. Pvz., Balandis, Pingvinas
6. Būdo/charakterio bruožai 6,74%. Pravardės nusako pačias įvairiausias charakterio, temperamento ypatybes, žmogaus emocionalumą, rodančios elgesio ypatumus, profesinius ar socialinius bruožus, žmogaus gebėjimą bendrauti su kolektyvo nariais. Pvz., Seniūnas, Žoliapjovė.
7. Situacijos – 5,62%. Pravardės, įgytos tam tikrų situacijų metu, pabrėžiančios išskirtinę situaciją, kurios kaltininkas ar auka buvo pravardžiuojamasis. Pvz., Bosas, Vazelinas.
8. Veikla, pomėgiai, sugebėjimai - 3,37%. Pravardės, atskleidžiančios žmogaus pomėgius, veiklą, kuria užsiima ar žavisi, gebėjimus sporto ar mokslo srityje. Pvz., Moksliukė, Šefas.
9. Kilmė, tautybė - 2,25%. Pravardės duodamos asmens geografinei kilmei pabrėžti. Kitataučiams duodamos pravardės nurodančios priklausomybę, kuriai nors tautai. Pabrėžiamas asmens naujumas kolektyve („nevietinis“). Taip pat asmenims, turintiems šaknų ar panašumų su kitų tautų, rasių žmonėmis. Pvz., Emigrantas, Žydelis.
10. Turtas - 1,12%. Pravardės duotos asmenims, išsiskiriantiems turtu ar skurdu. Pvz., Androiderė
11. Gimimo data - 1,12%. Pravardės duodamos asmens gimimo datai, amžiui pabrėžti ar pajuokti. Pvz., Bosas.

Diagrama Nr.1 *Kauno „Saulės“ gimnazijos mokinių pravardžių kilmė*



# 4. Kauno „Saulės“ gimnazijos mokinių pravardžių 2014 - 2024 davimo motyvų palyginimas

Palyginusios 2014 ir 2024 metų atliktų tyrimų rezultatus, padarėme išvadą: nuo 2014 metų sumažėjo pravardžių, kurių kilmė yra fizinės ypatybės (-7.22%), pavardžių iškraipymas (-3,87%), situacijos (-3.19%), vardų trumpiniai (-2,09%), veikla, pomėgiai, sugebėjimai (-1,75%), būdo savybės (-1.16%), kilmė, tautybė (-0.54%). Padaugėjo atvejų, kai pravardės yra duodamos pagal nemalonius įpročius (+4.09%), turtą (+0.43%), gimimo datą (+0,42%). Labai padaugėjo pravardžių, duotų pagal žymius žmones, animacinių filmų, kompiuterinių žaidimo herojus (+13,21%). pravardžių, kurios kilo iš gyvenamosios vietos arba kurių reikšmė neaiški, 2024 metais nebuvo.

# 5. Kauno „Saulės“ gimnazijos mokinių pravardžių tyrimas kalbiniu aspektu 2024 metais

Suskaičiavome, kad Kauno „Saulės“ gimnazijoje moksleiviai, kurdami pravardes, vartoja 72,24% lietuviškos kilmės žodžių, o likusi dalis kilo iš kitų kalbų 23,68% arba iš barbarizmų 3,95%.

Diagrama Nr.2 *Kauno „Saulės“ gimnazijos mokinių pravardės pagal žodžio reikšmę*



# 6. Pravardžių pateikimas

Kauno „Saulės“ gimnazijos moksleivių pravardės žodyne pateikiamos abėcėlės tvarka, prie pravardės nurodytas motyvas – žmogaus individualizavimas dėl išskirtinės savybės.

# 7. Literatūra

Alvydas Butkus. LRT Radijo laida „Kita tema”. Vilnius, 2015 m.

Alvydas Butkus. „Lietuvių pravardžių žodynas”. Kaunas, 2022 m.

Ilona Mickienė, Lina Bačiūnaitė - Lužinienė. „Onomastikos įžvalgos”. Vilnius, 2013 m.

Rusnė Midvikytė, Evelina Naruševičiūtė. „Kauno „Saulės” gimnazijos mokinių pravardžių žodynas”. Kaunas, 2012 - 2014 m.

# 8. Žodynas

**A**

Abžora – mergina savanaudė

Adrijanas – vardo Adrija vedinys

Adrijus – vardo Adrija vedinys

Agnieška – iš vardo Agnė su lenkiška priesaga

Agotos duona – merginos vardas yra Agota

Airenmen – *angl. ironman*, pavardė Gelžinis

Aitva – vardo Aivaras trumpinys

Akvilina – vardo Akvilė vedinys

Alė – internetinės svetainės „Facebook“ pseudonimas, pavardės trumpinys

Amelytė – vardo Amelija iškraipymas

Ameliūkas – vardo Amelija iškraipymas

Androiderė – naudodavo *Android* išmanųjį telefoną

Angry Birds – panašus į kompiuterinio žaidimo veikėjus

Antakis – vaikino antakiai suaugę

Arabas –tamsaus gymio

Asilas – vaikinas paisto niekus, kvailystes

Asteroidas #1/Asteroidas #2 – merginos yra toje pačioje draugų grupėje, tačiau mažai bendrauja

Atlantida – vardas Alantė iškraipymas

Atlapašiknis – todėl, kad erzina bendraamžius

Auksaplaukė – dėl šviesių garbanotų plaukų, kurie atrodo kaip princesės

Aurora – vaikinas labai panašus į vieną serialo *„Aurora“* aktorių

Avarija – vaikščioja trukdydamas eismą kitiems, kaip mirtininkas

Avataras - dažnai spjaudosi, o animacinio filmo herojus Avataras turėjo galią – pūsti vėją

Azijietis – nes turi azijiečio bruožų

**B**

Bagotas –vaikinas turtingas

Balandis – vaikinas yra mažas ir susirenka maisto likučius

Balerūnas – pavardė Juška (kaip žinomo baleto šokėjo)

Baltapūkis – šviesiaplaukis

Banginis – mergina yra stambi

Barsukas – iš pavardės Barauskaitė

Baubas – nes vaikščioja apsnūdęs

Bebras – 1. vaikino nosis kaip bebro, 2. dideli priekiniai dantys

Begemotas – nes vaikinas visada sutrikęs ir nuolat užduoda kvailų klausimų

Bembis – vaikinas vaikšto strikinėdamas

Benas Tenas – kilo iš animacinio filmuko „Ben Ten”, vaikino vardas Benas

Benasis – vardo Benas iškraipymas

Betmenas – vaikinas turi griežtą žandikaulio liniją

Bicka – todėl, kad vaikinas daug sportuoja, raumeningas

Big Berta – nes mergaitės vardas Roberta ir ji yra stambaus kūno sudėjimo

Bikinis – vasarą sugalvota pravardė dėl maudymosi kostiumo

Bitutė – mergina per renginį dėvėjo bitės kostiumą

Biznierius – vaikinas tvarko klasės iždą

Bliūdas –buvo nusikirpęs plaukus šnekamojoje kalboje taip vadinamo *„bliūdelio“* stiliumi

Blondinas – vaikinas šviesiaplaukis

Blondinė – mergina taip vadinama dėl šviesios plaukų spalvos

Boksininkas – vaikinas smūgiavo draugui į galvą

Bomžas – 1. skurdžiai gyvena; 2. dažnai vartoja žodį „bomžas“

Bosas – aukščiausias ir vyriausias vaikinas klasėje

Bosas – vaikinas pats pasisakė, kad yra bosas laboratorinio darbo metu

Braškė – mergina lankydama darželį buvo panaši į braškę

Brežnevas - dėl storų antakių

Briedis – mėgsta tyrinėti miškus

Britnė – dažnai klausydavo Britney Spears dainų

Brolis –labai geras draugas

Bubilius Kibys – kadangi panašus į politiką Andrių Kubilių

Bulbelė – rašydama rašinį vietoje žodžio *„kilpelė“*, parašė *„bulbelė“*

Bulius – vaikinas buvo užsidėjęs kepuraitę su užrašu „Chicago Bulls“

Bulvė – vaikinas yra apkūnus

Burokėlis – dažnai rausta skruostai

Burundukas – vaikystėje turėjo labai putlius žandus

Buržua – turtingas

**C**

Cegė –pavardės Cegelytė trumpinys

Celka –vardas Marcelė, tai davė pravardę Marcelka, po to sutrumpino iki Celka

Cepelinas –stambaus kūno sudėjimo

Chazeika – sugalvojo klasės draugai dėl nuolatinio krizenimo

Chuinka – mergina yra labai irzli, judri ir nuolat zirzia

Cyplius – vaikinas liesas ir netikęs

Cypukas – čiaudėdamas cypsi kaip viščiukas

Colis – vaikinas žemo ūgio

Cukriukas – vaikinas serga diabetu

 **Č**

Čempionas – nes mėgsta būti lyderiu

Čepas – 1. nes mėgo animacinį filmą „Čipolinas“; 2. pavardės Čeponis trumpinys

Čepulis – mokytoja netyčia perskaitė *„Čepulis“* vietoj pavardės *„Čeponis“*

Česlovas – vaikinas yra labai protingas

Čigas – kilo iš žodžio čigonas, nes vaikinas tamsaus gymio

Čigė – pavardės Čigluskaitė iškraipymas

Čigonas – 1. nes pavardė Čigas; 2. nes vaikinas tamsaus gymio

Čiombis – vaikinas aukštas, stambus

Čiuvas – dėl linksmo būdo

**D**

Dada – vardo Dovydas iškraipymas

Dafmenas – merginos vardo Dovilė tarimas draugams pasirodė panašus „Simpsonų“ animacinio serialo veikėjo Dafmenas vardo tarimą

Daima - vardo Deimantė trumpinys

Danas – vardo Danielius trumpinys

Dauma - vardo Daumantas trumpinys

Debilė – merginos niekas nemėgsta

Debilitas – žodžių „debilas“ ir „elitas“ junginys, nes tingi mokytis

Delfas – šūkčioja kaip delfinas

Dievas – puikiai išmano fiziką

Dyfa – pavardės Dyfartas trumpinys

Dj Nevykėlė – mergina atrodo kaip atlikėja *Dj Nevykėlė*

Doma – vardo Domantas iškraipymas

Domcė – 1. vardo Domantas trumpinys; 2. Iš vardo Dominyka trumpinys

Doncė – vardo Donatas trumpinys

Drąsius – nes vaikinas dėvi violetinės spalvos drabužius kaip Drąsius Kedys

Dūchas – nes dažnai nesutaria su klasiokais

Dūda – pavardės Dūdėnaitė trumpinys

Dutis – vardo Aidutis iškraipymas

Dvacokas – vaikinui sukako 20 metų

Dzenas – pavardės Dzenis iškraipymas

Dzikas – auksaplaukis

Džimis – vaikinas apkūnus

Džiulius – vaikino vardas Julius, angliškai „j” raidė tariama „dž”

Džiūlka – merginos vardo Julija iškraipymas

Džonas – vaikino vardas Jonas, o angliškai „j“ tariama „dž“

**E**

Edas – vardo Edvinas trumpinys

Edis – vardo Edvardas trumpinys

Edvinita – merginos vardo Edvina iškraipymas

Eifelis – labai aukštas

Eimis – vardo Eimantas trumpinys

Eks-Seks-Reks – mergina labai dažnai vartoja šį anglų kalbos žodžių junginį

El du (L2) – žaidžia kompiuterinius žaidimus

Elektronas – domisi fizika

Elfas – vaikinas turi kepurytę, panašią į Elfo

Eliga – vardas Eligija trumpinys

Ema - vardas Emilija trumpinys

Emigrantas – vaikinas atvyko iš Anglijos

Emily – vardo Emilija iškraipymas, angliškas atitikmuo

Emo – dėl drabužių stiliaus

Erė – vardas Erika trumpinys

Erekt stoun – angl. erect stone, nes vaikinas nejautrus šalčiui

Erkė – vardo Erika iškraipymas

**F**

Feisbuk – labai daug laiko praleidžia susirašinėdama su draugais internetinėje svetainėje „Facebook“

Filosofas – ūmiai, net be priežasties pradeda ginčytis

**G**

Gabrytė – nes mergina, vardu, Gabrielė, žemo ūgio

Gaidelis – vaikinas apgavikas

Gaidys – daug šneka

Gandonešis – skleidžia gandus

Garbačius – pavardės Garbačiauskas iškraipymas

Gedas – vardo Gediminas trumpinys

Gyčio Bartulis – vaikinas nederina linksniuojamų žodžių junginių galūnių

Gilė – 1. pavardės Gylys iškraipymas, 2. apvaliu kirpimu nusikirpusi plaukus – primena gilės kepurėlę; 3. vardo Eigilė iškraipymas

Gintariukas – vardo Gintarė vedinys

Gipsas – vaikiną taip praminė, kai jis susilaužė ranką

Goris – ilgi plaukai ir ilgai netrenka galvos

Grikis – labai smulkus ir linksmas

Gud – pavardės Gudaitytė trumpinys

**H**

Hakeris – nes išmano informacines technologijas

Hardbasas – vaikinas mėgsta „Hardbass“ stiliaus muziką

Haris – panašus į filmo herojų Harį Poterį

Haris Poteris – vaikinas kupinas paslapčių, mėgsta šnipinėti

Heraklis – vardo Herkus iškraipymas, jį taip praminė sees

**I**

Ievusiukas – vardo Ieva iškraipymas

Ievutė – vardo Ieva vedinys

Ignacijus – vardo Ignas vedinys

Ilga – mergina labai žemo ūgio

Ilgas – vaikinas yra aukšas

Ilgūnas – pavardės Ilgūnaitis trumpinys

Internetas – vardo Netas iškraipymas

Irišian – kilo nuo pavardės tarimo anglų kalba

Irma - vardo Irmantas trumpinys

Ivanas – panašus į rusų tautybės žmogų

Iza – vardo Izabelė trumpinys

Izabeliukė – mergina yra mažo ūgio

Izabish – vardo Izabelė iškraipymas

Izolkė – „prilimpa“ prie žmogaus kaip lipni juosta, įkyri

**Y**

Yao Mingas – vaikinas yra labai aukštas (Yao Mingas – kinų krepšininkas)

**J**

Jack Daniel's – vaikino vardas yra panašus į gėrimo pavadinimą

Jackis – pavardės Jakaulevas iškraipymas

Jadrė – vardo Juozas iškraipymas

Jadzė – primena kaimo merginą

Jaunėlis – vaikinas simpatiškas, atrodo jaunesnis

Javonsas – vardo Ieva iškraipymas

Jėzus – dažnai kalba apie Dievą

Jodas – pavardės Jodikaitis iškraipymas

Jolka – 1. vardo Jolita iškraipymas; 2. vardas Eglė, rusų kalboje *jolka* – „eglė“

Jonciukas – vardo Jonas iškraipymas

Jonis – panašus į aktorių iš filmo „Transformeriai”

Julka – vardo Julius iškraipymas

Juodas – juoda plaukų spalva

Juodis – tamsaus gymio

Juodukas – vaikino tamsūs plaukai

Juras – pavardės Jurevičius trumpinys

Jūzis – vardo Juozas trumpinys

**K**

Kaimietis – 1. daug keikiasi; 2. gyvena Kazlų Rūdoje

Kalašnikovas - šaudamas nuo atatrankos ginklu vaikinas susimušė paakį

Kalėdisas – pavardės iškraipymas

Kamyl – vardo Kamilė iškraipymas

Kapitonas – vaikinas, būdamas krepšinio komandos kapitonu, įmetė daug taškų

Kara – vardo Karolina iškraipymas

Karcė – vardas Karolis iškraipymas

Karolukas – vardo Karolis vedinys

Karpis – veido bruožai panašūs į žuvies

Kaspa – vardo Kasparas trumpinys

Kaspisijus – vardo Kasparas iškraipymas

Katinas – išvaizda panaši į katino

Kaziolas – vaikinas yra labai užsispyręs

Kazla – pavardės Kazlauskas trumpinys

Kėkštas – per pamokas pro langą stebi paukščius

Kelbas – pavardės Kelbauskas trumpinys

Kemza – kilo iš pavardės Kemzūra

Kibiras – vardo Kipras iškraipymas

Kileris – dėl keistos šukuosenos

Kinkažu - primena kibiauodegį meškėną kinkažu

Kipriulė – vardo Kipras iškraipymas

Kysa – mergina panaši į katę

Kiškis – vaikinas dažnai vilki megztinį su kiškio paveikslėliu

Klapčius – tankiai mirksi

Klaudas – vardo Klaudijus trumpinys

Kleišma – pavardės Kleišmantas trumpinys

Konra – vardo Konradas trumpinys

Kopustė – rimuojasi su vardu Augustė

Kovinė – mergina mėgsta muštis

Kriaučius – pavardės Kriaučiūnas trumpinys

Kriaušė – pavardės Kriaučiūnaitė iškraipymas

Kriaušytė – pavardės Kriaučiūnaitė iškraipymas

Krilinas – vardo Karilė iškraipymas

Krispat – kilo nuo video žaidimo pseudonimo

Kristė – vardo Kristina trumpinys

Kūtvėla – merginos plaukai dažnai suvelti

Kvadratas – vaikino veidas kvadrato formos

Kvailelis – pavardės Kvaselis iškraipymas

Kvietka – vardo Iveta iškraipymas

Kvinė –turėjo ponį, vardu Kvinė, kurį labai mylėjo, todėl draugės ją taip ir praminė

**L**

Lama – lėtai mąstanti mergina

Lapė – pavardės Lapinskaitė trumpinys

Lašelis – turi labai panašią į save seserį

Lauras – pavardės Lauritėnas sutrumpinimas

Lauras - vardo Laurynas trumpinys

Lauricijus – vardo Laura vedinys

Lauris – vardo Laurynas trumpinys

Laurys - vardo Laurynas trumpinys

Lazda – pavardės Lazdauskas trumpinys

Le Bruž – pavardės Bružas iškraipymas

Lencėvič – sulenkinta lietuviška pavardė Lencevičius

Lencius – pavardės Lencevičius trumpinys

Lenkas – 1. vaikino gimtinė Lenkija; 2. lenkų tautybės

Lenkutis – vaikinas primena lenką

Lenta – 1. mergina yra labai liesa; 2. merginos figūra plokščia, be apvalumų

Leska – pavardės Leskauskas trumpinys

Li – vardo Evelina iškraipymas

Liepsnelė – mergina primena ugnį

Liepžiedis – merginos vardas yra Liepa, o liepos žiedai – liepžiedžiai

Lil feelz – vaikino atlikėjo slapyvardis

Liolio – pavardės Alionytė iškraipymas

Liukas – pavardės Liukaitis trumpinys

Lokys - taip vaikiną pavadino kūno kultūros mokytojas

Lukis – vardo Lukas iškraipymas

Lukmenas – vaikinui labai patinka filmas „Spiderman”

**M**

Mačio Čiačio – vaikino pavardė Mačys

Makaras – 1. vaikinas dažnai valgo makaronus; 2. nes panašus į nusikaltėlį, mafijozą

Makauskas – pavardės Malakauskas iškraipymas

Manki – mergina savo elgesiu primena beždžionę

Mantvis - vardo Mantvydas trumpinys

Marijampolė – vaikinas iš Marijampolės

Markyzas – vardo Markas iškraipymas

Marsas – dėl keistos išvaizdos

Martinis – vardo Marta iškraipymas

Martis - vardo Martynas trumpinys

Matrica – mergina savo elgesiu labai primena filmo „Matrica“ heroję

Mausen – angl. mouse – „pelė“, mergaitė yra labai žemo ūgio ir liesa

Mažas – žemo ūgio

Mažylis – 1. draugai pokštaudami vaikiną dėl jo aukšto ūgio vadina Mažyliu; 2. vaikinas žemo ūgio

Medikė –domisi medicina

Medis – lėto mąstymo

Melmonas – vaikino plaukų spalvą primena animacinio filmuko „Madagaskaras” veikėją – žirafą Melmoną.

Melžėja – dėl fotografijos, kurioje mergina yra panaši į melžėją

Mendoza – nes žiūri daug serialų

Mentas – vaikinas panašus į policininką

Mergaitė be vaikystės – nes taip pavadino ekonomikos mokytoja

Meška – todėl, kad stambus.

Metras – 1. taip vaikiną ėmė vadinti dėl žemo ūgio; 2. vaikino ūgis 220 cm

Metras penkiasdešimt – mergina žemo ūgio

Michailas – vardo Mikas iškraipymas

Mičius – pavardės Milčius iškraipymas

Midvė – pavardės Midvikytė trumpinys

Miga – vardo Miglė iškraipymas

Miglius – vardo Miglė vedinys

Mikas – pavardės Mikalauskas trumpinys

Mikė Pūkuotukas – merginos pavardė prasideda Mikė.

Mikis – kvailas vaikinas

Minteksė – kažkada mėgo mėtas, be to, labai patiko vardas Mėta, o angliškai „mėta“ – mint

Minusas - antakiai suaugę

Minvis - vardo Mintvydas trumpinys

Myrikas – pavardės Miroslovas iškraipymas

Močiutė – mergina vyriausia klasėje

Modė – vardo Modestas trumpinys

Moksliukė – mergina daug mokinasi

Molis – mėgsta niekus tauzyti ir nemandagiai elgiasi

Moncė - vardo Monika trumpinys

Morė – nesilaiko asmens higienos taisyklių

Morka – 1.dėl rausvos plaukų spalvos; 2. pavardės Norkus iškraipymas

Moša – pagal giminystės ryšį (vaikino sesuo), tačiau pašaipiai

Moteris – labai aukšta ir stambi mergaitė, atrodanti daug vyresnė nei yra

Motina - motiniškai žvelgia į bendraamžius

Mousi – neaukšta, smulki mergina, angl. *mouse* – „pelė“

Mozė – pavardės Macijauskas iškraipymas

Musė – kilo iš pavardės Musiejūtė

Musytė – vaikinas labai silpnas ir mėgdavo improvizuoti, kad skraido.

Mustangas – nes mergina labai pašėlusi, linksma.

**N**

Nacė – pavardės Nacaitė iškraipymas

Naras – mergina mūvi juokingas timpes

Narcizas – savimyla

Narušėvič – sulenkinta pavardė Naruševičiūtė

Nekaltutė – labai švelnių veido bruožų

Neko - Chan – mergaitei labai patinka katės, o „katė“ japoniškai *neko*

Niekšelė – dėl iškrėstų šunybių

Nykštukas – žemo ūgio

Nolda – vardo Arnoldas iškraipymas

Noulaiferis – daug laiko praleidžia prie kompiuterio

**O**

Oncė – 1. jo mėgstamo žaidėjo pavarė O’neal; 2. vardo Antanas iškraipymas

Osva – vardo Osvaldas trumpinys

Oti - vardo Otilija trumpinys

Ožys – klasės skundikas

**P**

Pagieža - veidas nuolat išbalęs

Palius – vardo Paulius iškraipymas

Palmė – vaikinas dažnai kalba apie augalus

Pankas – dėl drabužių stiliaus

Paršas – vaikinas apkūnus

Paškus – vardo Paulius iškraipymas

Patrikas – vardo Patricija iškraipymas

Paulekas – vardo Paulius vedinys su lenkiška priesaga

Pauža – kilo iš pavardės Paužaitė

Peleikas – vardo Paulius iškraipymas

Petka – pavardės Petkūnas trumpinys

Pidžius – kilo nuo vardo Pijus

Pienė – merginos vardas yra gėlės vardas, tačiau ji yra vadinama kitos gėlės vardu

Pieno kombinatas – mergina turi aukštą krūtinę

Pijokas – iškraipytas vardas Pijus

Pikselis – vardo Paulius iškraipymas

Pylė – vardo Paulius iškraipymas

Pingvinas – 1. taip mokytoja pavadino uniformos nevilkintį vaikiną dėl šviesios aprangos; 2. vaikinas sportuoja ir vaikšto kaip pingvinas

Pingvinas – vaikinas buvo plačiapadis ir vaikščiodamas linguodavo

Pipas –smulkaus sudėjimo

Pofkė – vardo Povilas iškraipymas

Pokerstaras – vaikinas žaidžia kompiuterinį žaidimą „*Poker stars*”

Popaz – mėgsta žaisti „Mopas - Scape“

Pudžas – negraži panelė

Pūkuočius – merginai patinka knyga „Mikė Pūkuotukas“

Puponautas – vaikinas žemas ir renka žaisliukus „puponautus“

Pušis – kilo nuo vardo Eglė iškraipymo

Pušis – merginos vardas Eglė

Putlutis – vaikinas vaikystėje buvo apkūnus

**R**

Ragutis – mergina labai užsispyrus

Redukas – 1. vardo Redas vedinys; 2. vaikino mamos vardas Reda

Reksas – nes mėgsta serialą „REX“

Rėmas – vaikščiodamas išskečia rankas į šalis

Rembo – vaikinas žemo ūgio ir labai linksmas

Ryčka – vardo Rytis iškraipymas

Ridzė – pavardės Ridzevičius trumpinys

Rytukas – vardo Rytė vedinys

Ryža – merginos plaukai yra rusvi

Ryža senė - merginos plaukai rusvi

Ryžas – vaikinas rusvaplaukis

Robė – vardo Roberta trumpinys

Robkė – vardo Roberta iškraipymas

Rokenzo – vardo Rokas iškraipymas

Roko draugė – nes Rokas teigia, kad gerai sutaria su mergina, bet taip mano tik jis vienas

Roncė - vardo Roneta trumpinys

Roncytė – vardo Roneta vedinys

Rožė – mergina labai mėgsta rožes

Rudas – vaikino plaukai ir akys yra rudos, turi strazdanų

Rudis - grįžusį iš kelionės draugai praminė dėl įdegio

Rugilytė – vardo Rugilė vedinys

Ruonis – veidas panašus į ruonio

Rūrė – vardo Rusnė iškraipymas

Rusas – vardo Rusnė iškraipymas

Ruskė – vardo Rusnė iškraipymas

Rusnelė – vardo Rusnė vedinys

**S**

Sabonis – vaikino pavardė yra panaši į Sabonio

Saša – vardo Aleksandras trumpinys rusų kalboje

Sausainis – taip vaikiną pavadino kūno kultūros mokytojas

Sekso deivė – yra gašli

Seniūnas – vaikinas yra klasės seniūnas

Sergalytė – mergina dažnai serga

Sesė – kadangi klasėje mokosi dvi seserys

Sidas – pavardės Sideravičius trumpinys

Silkė – panelės galva panaši į žuvies

Silvis – vardo Silvija trumpinys

Sizan – neišmokusi anglų kalbos žodžių mergaitė, paklausta apie metų laikus, susijaudinusi pakartojo *„season”* kelis kartus

Sketmenas – spjaudosi, kai kalba

Skliaustas – pavardės Skliaustytė trumpinys

Skruzdėlytė – žemo ūgio

Skuduriukas – vaikinas labai prakaituoja ir dažnai jo marškiniai būna šlapi

Skustas – labai trumpi plaukai

Smakras – panelė turi didelį smakrą

Smaukta – skolinga 10 litų ir nesiteikia grąžinti

Smurfas – vaikinas yra mažas

Smurfytė – mergina panaši į animacinio filmo „Smurfai” veikėją smurfytę

Snarglys –valgė snarglius per pamoką

Spinta – labai aukšta ir stambi mergaitė

Spumis – praminė pusseserė

Spuogius –vaikinas labai spuoguotas

Spurga – valgo daug spurgų

Spurgiukas – vaikinas apkūnus

Sraigius – labai lėtas, flegmatiškas vaikinas

Steponasas – iškraipytas vardas Steponas

Stora kiaulė – mergina yra labai apkūni

Storas – 1. apkūnus; 2. labai liesas; 3. liesas, nors labai daug valgo

Sun – vardo Saulė iškraipymas, angliškas atitikmuo

Sunny – vardo Saulė iškraipymas

Sūrelis – pakeitus pirmą vardo Aurelija raidę išeina Surelija

Sūris – pavardės Suruila iškraipymas

Suši – pavardės Sušinskaitė iškraipymas

Svirdulys – aukštas vaikinas eidamas svirduliuoja

Svogūnas – galva svogūno formos

**Š**

Šamas – vaikinas neskuta ūsų

Šampūnas – retai trenka galvą

Šamskas – panašus į šamą

Šansas – turi šunį vardu Šansas

Šaras – vardo Šarūnė trumpinys

Šašas – vaikino lūpos žiemą visada būna nušašusios

Šatrija – vardo Adrija iškraipymas

Šefas – vaikinas, žaisdamas krepšinį, sutriuškino priešininkus

Šernas – iš pavardės Šernius

Šeškas – nuo vaikino sklinda nemalonus kvapas

Šeštas – 1. vaikinas yra paklusnus ; 2. vaikinas yra šeštas dienyno sąraše

Šikšnosparniai – mokytoja juos taip praminė, nes jie visada sėdi tamsoje

Šilanskas – taip pavadino kūno kultūros mokytojas

Šypsius – kai vaikiną užkalbina, jis atsisuka plačiai besišypsodamas

Šyvas – šviesūs plaukai

Šluota – mėgsta šluoti kambarius

Šovinis – vaikinas panašus į mafijozą

Štanga – vaikinas daug sportuoja

Šūdagalvis – nemoka fizikos

Šūdaveidis – dažnai vartoja vulgarizmą „šūdas“

Šuo – kai susinervina, pradeda garsiai kalbėti lyg lodamas

Švarcas –vardas Arnoldas ir įsivelia į muštynes kaip A.Švarcnegeris

**T**

Taiger – mergina panaši į tigrę

Talentas – dalyvavo projekte „Lietuvos talentai”

Talužio – vardas Vitalij

Tapkė – pavardės Taparauskas iškraipymas

Tarzanas – netenka galvos

Tauras – pavardės Tauraitė trumpinys

Tavo tėvas – kilo iš internetinio vaizdo įrašo

Terlė – nuolat išsitepia drabužius

Teta Mikė – merginos draugas yra vadinamas dėde, todėl ji yra teta

Tia – sudėtos trys vardo raidės

Tok Tok Tok – panelė avinti aukštakulnius ir eina panašiai kaip ponis

Tomukas - vardo Tomas vedinys

Transporteris – vaikinas panašus į filmo „Transporteris” herojų

Trauma - dažnai susižeidžia

Trikampis – vaikino, kurio pravardė Kvadratas, brolis

Triochala – gimė balandžio pirmą dieną

Triušis – pavardės Baltrušis iškraipymas

Trolis – vaikino namai panašūs į urvą

Trololo – kadangi atsikišęs smakras ir primena trolį

Trumpa – labai aukšta mergina

Turkų eržilas – 1. vaikinas yra turkas; 2. turi giminaičių turkų ir mėgsta šėlioti

Tutė – iš mažybinės vardo formos Robertutė

Tutis - vardo Tautvydas iškraipymas

Tutis – vardo Tautvydas trumpinys

**U**

Undinėlė – ilgi plaukai

Uogelė – dažnai raustantis

Utiutiu – mergina labai miela

**V**

Valkeris – panašus į serialo „Teksaso reindžeris“ veikėją

Vanda – kažkada juokaudama klasės draugė ją pavadino Pelkių Vanda

Vazelinas – rimuojasi su vardu Linas

Vazonėlis – vaikinas dažnai sėdi ant palangės

Veidas – vardo Vaidas iškraipymas

Veilokas – turi vilnonius batus

Velnias – 1. parodė triuką su litu; 2. labai judrus, aktyvus žmogus

Vyciokas – vardo Vitalij iškraipymas

Vycka – vardų Vytas, Vytautas, Vitalij iškraipymas

Viglė – vardo Miglė iškraipymas

Vika – vardo Viktorija trumpinys

Vikačka – vardo Viktorija iškraipymas

Vikcė – vardo Viktoras trumpinys

Viksas – vardo Viktoras iškraipymas

Viktė – vardo Viktorija trumpinys

Vilkšunis –panašus į vilkšunį

Virga – per lietuvių pamoką morfologiškai nagrinėjant kalbos dalis, merginai reikėjo nurodyti žodžio giminę, ji pasakė: *„vyr. g.“* Mokytojai pasigirdo Virga. Nuo to laiko ją taip pravardžiuoja.

Vyšnia – kilo iš iškraipytos pavardės

Vitalis – vardo Vitalij vedinys

Vytelio – vardo Vitalij iškraipymas

Vitelis – vardo Vitalij iškraipymas

Viva – vardo Vaiva iškraipymas

Voverė – plaukai spalva panašūs į voverės kailiuką

Voveriukas – panašus į voverę

**Z**

Zdanka – pavardės Zdanavičius iškraipymas

Zedas – vaikino šukuosenoje išskutinėtas vardas Zedas

Zekas – vaikinas plikai skustas

Zelda – mergina panaši į piktą animacinio filmo heroję

Zuntas – suerzino visus moksladraugius per Kalėdas

**Ž**

Žaliagėlytė – atsirado sujungus merginos vardą ir pravardę

Žaltys – labai vikrus vaikinas

Žekas – pavardės Žekaitė trumpinys

Žemas – pavardė Žemaitis

Žydas – 1. savinasi kitų pinigus; 2. panašus į žydą

Žydė –vieną kartą į mokyklą atėjo užsidėjusi žydų tradicinę kepurę

Žydelis – juokaujama, kad vaikinas žydų kilmės

Žyga – vardo Žygimantas trumpinys

Žygis – vardo Žygimantas trumpinys

Žilas – vardo Žilvinas iškraipymas

Žyma – vardo Žygimantas iškraipymas

Žindžiago – vaikinui patinka žaidimas „Ninjago“

Žindžius – pavardės Žindžiūtė trumpinys

Žirafa – mergina labai liekna ir aukšto ūgio

Žirklės – per pamoką merginai žirklėmis klasės draugai nukirpo plaukų sruogą

Žiurkiukas – labai patinka žiurkėnai

Žoliapjovė – visus labai erzina ir zyzia

Žudikė – mergina rengiasi tamsių spalvų drabužiais

Žuvis – merginos veidas panašus į žuvies

Žuviukas – vaikinas labai prakaituoja

Žvagsė – mergina juokingai žagsi

Žvaigždė – merginos nuotrauka kabėjo gimnazijos stende

Žvėris - aukštas ir stiprus